UPUTSTVO ZA OBNAVLJANE ZAHTJEVA ZA NASTAVAK OSTVARIVANJA PRAVA NA DJEČIJI DODATAK U SKLADU SA FEDERALNIM ZAKONOM

Zahtjevi za obnavljanje prava na dječiji dodatak u skladu sa Zakonom o materijalnoj podršci porodicama s djecom u Federaciji Bosne i Hercegovine ( "Službene novine Federacije BiH", broj: 52/22) mogu se podnositi počev od 01.09.2023. godine.

Pravo na dječiji dodatak priznaje se djetetu do navršene 18. godine života, pod uslovima:

1. da ukupni mjesečni prihodi po članu domaćinstva ne prelaze 40% najniže plaće u FBiH ( 40% od 619,00 KM jeste **247,60 KM**),
2. da nije smješteno u hraniteljsku porodicu ili ustanovu socijalne zaštite u periodu dužem od 30 dana, pri čemu se troškovi smještaja djelimično ili u potpunosti obezbjeđuju iz budžetskih sredstava.

Djetetu koje ispunjava uslove ovog Zakona, pravo na dječiji dodatak priznaje se od dana podnošenja zahtjeva za ostvarivanje prava od strane zakonskog zastupnika.

Visina dječijeg dodatka iznosi 19% najniže plaće u FBiH ( 19% od 619,00 KM jeste **117,61 KM**).

Pravo na dječiji dodatak priznaje se najduže na 12 mjeseci od dana podnošenja zahtjeva i zakonski zastupnik (roditelj ili staratelj) djeteta dužan je obnoviti zahtjev za nastavak ostvarivanja prava **30 dana prije isteka roka**. U protivnom, pravo na dječiji dodatak prestaje i nakon toga podneseni zahtjev će se tretirati kao novi zahtjev.

**DOKUMENTI POTREBNI U OBNAVLJANJU ZAHTJEVA ZA NASTAVAK OSTVARIVANJU PRAVA NA DJEČIJI DODATAK:**

1. Obrazac FBiH DD za svako dijete posebno (OBAVEZNO POPUNITI).
2. Prijave mjesta prebivališta za sve članove zajedničkog domaćinstva ne starije od tri mjeseca (svi članovi domaćinstva moraju biti prijavljeni na istoj adresi),
3. Izjava zakonskog zastupnika o objektivnim razlozima nepodudaranja CIPS prijavnica i kućne liste (u slučaju nepodudaranja iste),
4. Ovjerena izjava o broju članova domaćinstva-Kućna lista,
5. Uvjerenje o uplaćenim doprinosima ostvarenim u posljednih tri mjeseca prije podnošenja zahtjeva (Obrazac JS3650-Porezna uprava Hadžići) ili Potvrda o prihodima ostvarenim u posljednih tri mjeseca.
6. Uvjerenje Biroa za zapošljavanje za nezaposlene članove porodičnog domaćinstva,
7. Rješenje Biroa o naknadi za vrijeme trajanja nezaposlenosti u posljedna tri mjeseca prije podnošenja zahtjeva,
8. Uvjerenje o iznosima starosne, invalidske ili porodične penzije ostvarene u posljedna tri mjeseca prije podnošenja zahtjeva
9. Dokaz o prihodima po osnovu zaštite lica sa invaliditetom, obaveznog izdržavanja, naknade za hraniteljstvo, odnosno starateljstvo za sve članove domaćinstva, ostvarenim u periodu od 3 mjeseca prije podnošenja zahtjeva-Centar za socijalni rad,
10. Izjava zakonskog zastupnika djeteta da su svi ostali podaci i dostavljena dokumentacija uz prvobitni zahtjev ostali nepromjenjeni,